ddrg/super_eurlex huggingface dataset:
FI Euroopan unionin virallinen lehti L 52/15

KOMISSION TÄYTÄNTÖÖNPANOASETUS (EU) N:o 164/2014,

annettu 20 päivänä helmikuuta 2014,

asetuksen (EY) N:o 1484/95 muuttamisesta edustavien hintojen vahvistamisesta siipikarjanliha- ja muna-alan edustavien hintojen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b kohdan,

sekä katsoo seuraavaa:

(1) Komission asetuksessa (EY) N:o 1484/95 (2) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt ja edustavat hinnat.

(2) Siipikarjanliha- ja muna-alan tuotteiden ja muna-albumiinin edustavien hintojen vahvistamisen perustana olevien tietojen säännöllisen tarkastuksen perusteella on välttämätöntä muuttaa eräiden tuotteiden edustavat tuontihinnat ottaen huomioon hintojen vaihtelu alkuperän mukaan.

(3) Sen vuoksi asetusta (EY) N:o 1484/95 olisi muutettava.

(4) Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan.

ON HYVÄKSYNYT TÄMÄN ASETUKSEN:

1 artikla

Korvataan asetuksen (EY) N:o 1484/95 liite I tämän asetuksen liitteenä olevalla tekstillä.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä helmikuuta 2014. Komission puolesta, puheenjohtajan nimissä Jerzy PLEWA Maatalouden ja maaseudun kehittämisen pääosaston pääjohtaja

(1) EUVL L 347, 20.12.2013, s. 671.

(2) EYVL L 145, 29.6.1995, s. 47.
(4)

FCM-aineen nro 340 (disyaanidiamidi) käyttö lisäaineena muoveissa on hyväksytty asetuksen (EU) N:o 10/2011 liitteessä I olevassa taulukossa 1 ilman ainekohtaisen siirtymän raja-arvoa. Elintarvikealan tiedekomitean raporttien 33. sarjaan (5) sisältyvässä lausunnossa vahvistetaan siedettäväksi päiväsaanniksi (TDI) 1 mg ruumiinpainokiloa kohti, jonka perusteella ainekohtaisen siirtymän raja-arvo on 60 mg elintarvikekiloa kohti. Tämä raja-arvo on sama kuin asetuksen (EU) N:o 10/2011 11 artiklan 2 kohdassa vahvistettu yleinen ainekohtaisen siirtymän raja-arvo. Koska ainekohtaisen siirtymän raja-arvo (60 mg/kg) on johdettu toksikologisesta kynnysarvosta eli tässä tapauksessa TDI-arvosta, ainekohtaisen siirtymän raja-arvo olisi kuitenkin mainittava erikseen asetuksen (EU) N:o 10/2011 liitteessä I.
(2)

Komission asetuksessa (EU) N:o 1031/2010 (2) säädetään kunakin vuonna huutokaupattavien päästöoikeuksien määristä sen jälkeen, kun koko unionissa samana vuonna myönnetystä päästöoikeusmäärästä on vähennetty maksutta jaetut päästöoikeudet. Tähän aikatauluun on säädetty poikkeus komission asetuksessa (EU) N:o 1210/2011 (3), jotta voidaan vahvistaa ennen vuotta 2013 huutokaupattavien kasvihuonekaasuja koskevien päästöoikeuksien määrä ja vastaavat vuosien 2013 ja 2014 huutokaupattavien päästöoikeuksien vähennykset; vahvistamisen perimmäisenä tavoitteena on varmistaa, että unionin päästökauppajärjestelmän toiselta päästökauppakaudelta siirrytään sujuvasti kolmannelle päästökauppakaudelle, ottaen asianmukaisesti huomioon hintojen suojaamistarve sääntöjen noudattamiseksi kolmannen päästökauppakauden ensimmäisinä vuosina. Näitä vuosittaisia määriä koskevien päätösten perusteena olivat päästöoikeuksien tarjonnan ja kysynnän määrittävät tekijät siinä vaiheessa, kun talouden arvioitiin ja oletettiin jatkossakin elpyvän.
(2)

Komission asetuksessa (EU) N:o 555/2012 (3) päivitettiin asetuksen (EY) N:o 184/2005 tietovaatimuksia ja määritelmiä, jotta ne vastaisivat uusia kansainvälisiä standardeja, joissa vahvistetaan yleiset näiden tilastojen keräämistä koskevat säännöt, esimerkiksi maksutasetta ja ulkomaisia varallisuusasemia käsittelevää Kansainvälisen valuuttarahaston (IMF) käsikirjaa (Balance of Payments and International Investment Position Manual), Taloudellisen yhteistyön ja kehityksen järjestön (OECD) suorien sijoitusten käsikirjaa (Benchmark Definition of Foreign Direct Investment) ja kansainvälisen palvelukaupan tilastoja koskevaa Yhdistyneiden kansakuntien (YK) käsikirjaa (Manual on statistics of international trade in services of the United Nations).
(3)

EKT-2010 on EKT-95:n tarkistus, ja siksi on tarpeen sisällyttää uusia viittauksia asetukseen (EY) N:o 479/2009.
14.

Mohammed Omar Ghulam Nabi Arvonimi: Mullah. Luetteloon merkitsemisen perustelut: Ns. uskovaisten johtaja (”Amir ul-Mumineen”), Afganistan. Syntymäaika: a) Noin 1966; b) 1960; c) 1953. Syntymäpaikka: a) Naw Dehin kylä, Deh Rawudin piiri, Uruzganin maakunta, Afganistan; b) Noorin kylä, Maiwandin piiri, Kandaharin maakunta, Afganistan. Kansalaisuus: afganistanilainen. Muita tietoja: a) Isän nimi on Ghulam Nabi, tunnetaan myös Mullah Musafirina; b) Menettänyt vasemman silmän; c) Ahmad Jan Akhundzada Shukoor Akhundzadan lanko; d) Uskotaan oleskelevan Afganistanin ja Pakistanin raja-alueella; e) Kuuluu hotak-heimoon. YK nimennyt:31.1.2001. Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi: Mohammer Omarilla on arvonimi ”Afganistanin islamilaisen emiirikunnan uskollisten komentaja” ja hän on korkein johtaja Taleban-liikkeen hierarkiassa. Hän suojeli Osama bin Ladenia ja hänen Al-Qaida -verkostoaan Yhdysvalloissa 11.9.2001 tehtyjä iskuja edeltävinä vuosina. Hän on myös johtanut Talebania Afganistanin hallitusta ja sen liittolaisia vastaan Afganistanissa vuodesta 2001. Mohammed Omar johtaa muiden merkittävien sotilaallisten johtajien, kuten Jalaluddin Haqqanin, liittoumaa alueella. Gulbuddin Hekmatyar on myös tehnyt yhteistyötä Mohammed Omarin ja Talebanin kanssa.
4.

Sangeen Zadran Sher Mohammad (alias a) Sangin b) Sangin Zadran c) Sangeen Khan Zadran d) Sangeen e) Fateh f) Noori) Arvonimi: a) Maulavi (vaihtoehtoinen kirjoitustapa: Maulvi); b) Mullah. Syntymäaika: a) Noin 1976, b) noin 1979. Syntymäpaikka: Tang Stor Khel, Zirukin piiri, Paktikan maakunta, Afganistan. Kansalaisuus: afganistanilainen. Muita tietoja: a) Paktikan maakunnan Taleban-varjokuvernööri vuoden 2012 lopusta lähtien. b) Haqqani-verkoston vanhempi komentaja. c) Sirajuddin Lallaloudine Haqqanin vanhempi luutnantti. d) Kuuluu kharoti-heimoon. e) Ilmoitettu kuolleen syyskuussa 2013. YK nimennyt: 16.8.2011. Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi: Sangeen Zadran on kumousjohtaja Paktikan maakunnassa Afganistanissa ja Haqqani-verkoston komentaja. Haqqani-verkosto, joka on Talebanin kanssa liittoutunut ryhmittymä ja toimii Afganistanin ja Pakistanin raja-alueella, on ollut kumouksellisen toiminnan eturintamassa Afganistanissa ja on vastuussa monista tuhoisista hyökkäyksistä. Zadran on Haqqani-verkoston johtajan Sirajuddin Haqqanin vanhempi luutnantti. Sangeen Zadran auttaa johtamaan taistelijoita Kaakkois-Afganistanissa tehdyissä iskuissa, ja hänen uskotaan suunnitelleen ja koordinoineen ulkomaisten taistelijoiden liikkeitä Afganistanissa. Sangeen Zadran on myös ollut osallisena useissa kotitekoisilla räjähteillä suoritetuissa iskuissa. Tämän lisäksi Sangeen Zadran on ollut osallisena myös ulkomaalaisten kaappaamiseen Afganistanin ja Pakistanin raja-alueella.
b)

Korvataan 3 ja 4 kohta seuraavasti: ”3. Edellä 1 kohdan b alakohdassa tarkoitetun tekijän tai asianomaisen fob-noteerauksen laskemiseksi sovelletaan korkealaatuisen tavallisen vehnän palkkiota, jonka suuruus on 14 euroa tonnilta. 4. Korkealaatuisen tavallisen vehnän ja muun kuin kylvämiseen tarkoitetun maissin edustava cif-tuontihinta on 1 kohdan a, b ja c alakohdassa tarkoitettujen tekijöiden summa. Korkealaatuisen durumvehnän, durumvehnän siemenviljan ja tavallisen vehnän siemenviljan edustava cif-tuontihinta on sama kuin korkealaatuiselle tavalliselle vehnälle laskettu edustava cif-tuontihinta. Keski- ja heikkolaatuisen durumvehnän edustava cif-tuontihinta on korkealaatuiselle tavalliselle vehnälle laskettu edustava cif-tuontihinta, johon sovelletaan vähennystä, jonka suuruus on 10 euroa tonnilta, kun on kyseessä keskilaatuinen durumvehnä, ja 30 euroa tonnilta, kun on kyseessä heikkolaatuinen durumvehnä. Durran, CN-koodin 1007 10 90 durran siemenviljan, rukiin, rukiin siemenviljan ja CN-koodin 1005 10 90 kylvämiseen tarkoitetun maissin edustava cif-tuontihinta on sama kuin muulle kuin kylvämiseen tarkoitetulle maissille laskettu edustava ci-tuontihinta.”
FI Euroopan unionin virallinen lehti L 85/6

KOMISSION TÄYTÄNTÖÖNPANOASETUS (EU) N:o 287/2014,

annettu 20 päivänä maaliskuuta 2014,

asetuksen (EY) N:o 1484/95 muuttamisesta edustavien hintojen vahvistamisesta siipikarjanliha- ja muna-alan edustavien hintojen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b kohdan,

sekä katsoo seuraavaa:

(1) Komission asetuksessa (EY) N:o 1484/95 (2) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt ja edustavat hinnat.

(2) Siipikarjanliha- ja muna-alan tuotteiden ja muna-albumiinin edustavien hintojen vahvistamisen perustana olevien tietojen säännöllisen tarkastuksen perusteella on välttämätöntä muuttaa eräiden tuotteiden edustavat tuontihinnat ottaen huomioon hintojen vaihtelu alkuperän mukaan.

(3) Sen vuoksi asetusta (EY) N:o 1484/95 olisi muutettava.

(4) Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan.

ON HYVÄKSYNYT TÄMÄN ASETUKSEN:

1 artikla

Korvataan asetuksen (EY) N:o 1484/95 liite I tämän asetuksen liitteenä olevalla tekstillä.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä maaliskuuta 2014. Komission puolesta, puheenjohtajan nimissä Jerzy PLEWA Maatalouden ja maaseudun kehittämisen pääosaston pääjohtaja

(1) EUVL L 347, 20.12.2013, s. 671.

(2) EYVL L 145, 29.6.1995, s. 47.
3)

Korvataan 4 artiklan 1 kohta seuraavasti: ”1. Säiliöt ja niitä koskevat sertifikaatit on toimitettava viipymättä tarkastusta varten yhdessä yhteisön viranomaiselle siinä jäsenvaltiossa, johon ne on tuotu, tai siinä jäsenvaltiossa, joka on niiden mukana olevissa asiakirjoissa ilmoitettu niiden määräpaikaksi. Säiliöt, joiden määräpaikka on Grönlanti, on toimitettava tarkastettavaksi yhteisön viranomaiselle siinä jäsenvaltiossa, johon ne on tuotu, tai yhdessä niistä muista jäsenvaltioista, joissa toimii yhteisön viranomainen.”
FI Euroopan unionin virallinen lehti L 82/8

KOMISSION TÄYTÄNTÖÖNPANOASETUS (EU) N:o 280/2014,

annettu 19 päivänä maaliskuuta 2014,

asetuksella (EY) N:o 533/2007 avatuissa tariffikiintiöissä maaliskuun 2014 ensimmäisten seitsemän päivän aikana haettujen siipikarjanlihaa koskevien tuontitodistusten myöntämisestä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan,,

ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,

ottaa huomioon tariffikiintiöiden avaamisesta ja hallinnoinnista siipikarjanliha-alalla 14 päivänä toukokuuta 2007 annetun komission asetuksen (EY) N:o 533/2007 (3) ja erityisesti sen 5 artiklan 6 kohdan,

sekä katsoo seuraavaa:

(1) Asetuksella (EY) N:o 533/2007 avataan siipikarjanliha-alan tuotteiden tuontia koskevia tariffikiintiöitä.

(2) Maaliskuun 2014 ensimmäisten seitsemän päivän aikana jätettyjen tuontitodistushakemusten, jotka koskevat osakautta 1 päivästä huhtikuuta30 päivään kesäkuuta 2014, määrät ovat joidenkin kiintiöiden osalta suurempia kuin käytettävissä olevat määrät. Sen vuoksi olisi määritettävä, missä määrin tuontitodistuksia voidaan myöntää, ja vahvistettava haettuihin määriin sovellettava jakokerroin,

ON HYVÄKSYNYT TÄMÄN ASETUKSEN:

1 artikla

Tuontitodistushakemuksiin, jotka on jätetty asetuksen (EY) N:o 533/2007 nojalla osakaudeksi 1 päivästä huhtikuuta30 päivään kesäkuuta 2014, sovelletaan tämän asetuksen liitteessä esitettyjä jakokertoimia.

2 artikla

Tämä asetus tulee voimaan 20 päivänä maaliskuuta 2014.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä maaliskuuta 2014. Komission puolesta, puheenjohtajan nimissä Jerzy PLEWA Maatalouden ja maaseudun kehittämisen pääosaston pääjohtaja

(1) EUVL L 347, 20.12.2013, s. 671.

(2) EUVL L 238, 1.9.2006, s. 13.

(3) EUVL L 125, 15.5.2007, s. 9.
(5)

Asetuksessa (EU) N:o 43/2014 säädettyjä saalisrajoituksia sovelletaan 1 päivästä tammikuuta 2014. Sen vuoksi myös tämän asetuksen saalisrajoituksia koskevia säännöksiä olisi sovellettava kyseisestä päivästä. Tällainen taannehtiva soveltaminen ei rajoita oikeusvarmuuden ja luottamuksensuojan periaatteiden soveltamista, koska kyseiset kalastusmahdollisuudet on vahvistettu nollaan asetuksessa (EU) N:o 43/2014. Koska tämän saalisrajoituksen muutos vaikuttaa unionin alusten taloudelliseen toimintaan ja kalastuskauden suunnitteluun, tämän asetuksen olisi tultava voimaan välittömästi sen julkaisemisen jälkeen,
(7)

Vastaavia aineita, joiden magnesiumsisältö on yhtä suuri tai suurempi kuin magnesiumdivetydifosfaatin, eli ortofosforihapon mono- ja kaksiemäksiset magnesiumsuolat (E 343(i) ja E 343(ii)), on jo hyväksytty käyttöön samoissa elintarvikeryhmissä. Magnesiumdivetydifosfaatin sisällyttäminen asetuksen (EU) N:o 231/2012 liitteeseen vaihtoehtoisena difosfaattina ja sen tuleva käyttö elintarvikkeissa eivät lisää fosforin tai magnesiumin saantia. Eritelmän vahvistamiseen ja magnesiumdivetydifosfaatin (E 450(ix)) käytön hyväksymiseen nostatusaineena ja happamuudensäätöaineena ei sen vuoksi katsota liittyvän turvallisuusriskiä.
(4)

Olemassa on jo suuri määrä rajat ylittäviä digitaalisia palveluja, joiden kautta Euroopan julkishallinnot ovat vuorovaikutuksessa keskenään unionin toimintapolitiikkojen toteuttamiseksi. Kun tarjotaan uusia ratkaisuja, on tärkeää hyödyntää muiden eurooppalaisten aloitteiden puitteissa jo toteutettuja ratkaisuja, välttää päällekkäistä työtä ja varmistaa koordinointi ja lähestymistapojen ja ratkaisujen yhteensovittaminen eri aloitteiden ja politiikkalohkojen, kuten Euroopan parlamentin ja neuvoston päätöksellä N:o 922/2009/EY (5) perustetun ISA-ohjelman, Euroopan parlamentin ja neuvoston asetuksella (EU) N:o 1286/2013 (6) perustetun Fiscalis-ohjelman ja Euroopan parlamentin ja neuvoston asetuksella (EU) N:o 1291/2013 (7) perustetun Horisontti 2020 -ohjelman, välillä. Samoin on tärkeää, että ratkaisuissa noudatetaan sovittuja kansainvälisiä ja/tai eurooppalaisia standardeja tai yhteentoimivuutta koskevia avoimia eritelmiä, etenkin niitä, jotka komissio on määrittänyt Euroopan parlamentin ja neuvoston asetuksen (EU) N:o 1025/2012 (8) nojalla, ja muita asiaan liittyviä eritelmiä ja suuntaviivoja, kuten eurooppalaisia julkisia palveluja varten laadittuja eurooppalaisia yhteentoimivuusperiaatteita (EIF).
2)

Lisätään 11 artiklan jälkeen V a ja V b luku seuraavasti: ”V a LUKU Kantelujen käsittely 11 a artikla Kantelujen tutkittavaksi ottaminen 1. Henkilön, joka toimittaa kantelun asetuksen (EY) N:o 659/1999 10 artiklan 1 kohdan ja 20 artiklan 2 kohdan mukaisesti, on osoitettava, että hän on kyseisen asetuksen 1 artiklan h alakohdassa tarkoitettu asianomainen osapuoli. 2. Asianomaisten osapuolten on täytettävä liitteessä IV oleva lomake ja annettava kaikki siinä pyydetyt pakolliset tiedot. Komissio voi jonkin asianomaisen osapuolen perustellusta pyynnöstä vapauttaa tämän velvoitteesta toimittaa joitakin lomakkeessa vaadituista tiedoista. 3. Kantelut on tehtävä jollakin unionin virallisella kielellä. V b LUKU Luottamuksellisten tietojen yksilöiminen ja suojelu 11 b artikla Liikesalaisuuksien ja muiden luottamuksellisten tietojen suojelu Henkilön, joka toimittaa tietoja asetuksen (EY) N:o 659/1999 nojalla, on selvästi mainittava, mitkä tiedot ovat hänen mielestään luottamuksellisia, annettava syyt luottamuksellisuuteen ja toimitettava komissiolle erillinen ei-luottamuksellinen toisinto tiedoista. Silloin kun tiedot on toimitettava tiettyyn määräaikaan mennessä, sama määräaika koskee ei-luottamuksellisen toisinnon toimittamista.”;
5.

ABBASZADEH- MESHKINI, Mahmoud

Ilamin maakunnan kuvernööri. Entinen sisäasiainministeriön poliittinen johtaja. Vastasi poliittisia puolueita ja ryhmiä koskevan lain 10 artiklan mukaisen komitean päällikkönä mielenosoitusten ja muiden julkisten tapahtumien sallimisesta ja poliittisten puolueiden rekisteröinnistä. Keskeytti vuonna 2010 kahden Mousaviin liittyvän reformistisen poliittisen puolueen toiminnan (Islamic Iran Participation Front ja Islamic Revolution Mujahedeen Organisation). Kieltänyt vuodesta 2009 johdonmukaisesti ja jatkuvasti kaikki hallituksen vastaiset kokoontumiset eli perustuslaillisen oikeuden osoittaa mieltä, mikä on johtanut siihen, että rauhanomaisia mielenosoittajia on pidätetty kokoontumisvapautta koskevan oikeuden vastaisesti. Kielsi vuonna 2009 myös oppositiolta luvan järjestää tilaisuuden niiden henkilöiden muistoksi, jotka on surmattu presidentinvaaleihin liittyvän vastustuksen vuoksi.
(137)

Lentoturvallisuuskomitea kuuli SWACAA:ta 26 päivänä maaliskuuta 2014. SWACAA ilmoitti selkeästi, että se toteuttaa parhaillaan tarkistettua korjaussuunnitelmaa, josta sovittiin ICAOn kanssa toukokuussa 2013. Korjaussuunnitelman osana ja sen turvin, että poliittinen tuki ja sitoutuminen on vahvaa ja rahoitusta on lisätty, on pystytty osoittamaan huomattavia resursseja tarkoituksenmukaisen henkilöstön palvelukseen ottamiseen ja koulutukseen. SWACAA on myös hyötynyt ICAOn teknisen yhteistyötoimiston (Technical Cooperation Bureau, TCB) vetämästä hankkeesta, jonka tarkoituksena on tarjota valvontatoimelle koulutusta, oikeudellista ja organisatorista tukea sekä tukea valmiuksien tehostamiseen. Hankkeen parissa työskentelevät ICAOn asiantuntijat arvioivat tällä hetkellä täytäntöönpanon puutteellisuuden 40 prosentiksi. Tavoitteena on 35 prosenttia hankkeen päättyessä (kesäkuun 2014 lopussa). Pyrkien varmistamaan kestävyyden hankkeen päättymisenkin jälkeen Swazimaa toimii vuoden 2014 heinäkuusta lähtien eteläisen Afrikan kehitysyhteisön (Southern African Development Community, SADC) ilmailuturvallisuusjärjestön (Aviation Safety Organisation, SASO) isäntämaana. SWACAA ilmoitti myös, ettei se katso, että vanhalla ICAO-maatunnuksella (3D) toimivat ilma-alukset kuuluisivat sen valvonnan piiriin.
3)

Lisätään artikla seuraavasti: ”14 a artikla Unionin taloudellisten etujen suojaaminen 1. Komissio varmistaa asianmukaisin toimenpitein, että tämän asetuksen mukaisesti rahoitettavia toimia toteutettaessa unionin taloudellisia etuja suojataan petoksia, lahjontaa ja muuta laitonta toimintaa ehkäisevillä toimenpiteillä, tehokkailla tarkastuksilla ja, jos sääntöjenvastaisuuksia havaitaan, perimällä aiheettomasti maksetut määrät takaisin sekä soveltuvin osin käyttämällä tehokkaita, oikeasuhteisia ja varoittavia seuraamuksia. 2. Komissiolla tai sen edustajilla sekä tilintarkastustuomioistuimella on valtuudet tehdä kaikkien unionilta tämän ohjelman mukaisesti rahoitusta saaneiden tuensaajien, toimeksisaajien ja alihankkijoiden osalta asiakirjoihin perustuvia ja paikalla suoritettavia tarkastuksia. Euroopan petostentorjuntavirasto (OLAF) voi tehdä niihin talouden toimijoihin kohdistuvia paikalla suoritettavia todentamisia ja tarkastuksia, joille on suoraan tai välillisesti myönnetty asianomaista rahoitusta, neuvoston asetuksessa (Euratom, EY) N:o 2185/96 (4) säädettyjen menettelyjen mukaisesti sen osoittamiseksi, onko kyse avustussopimukseen tai -päätökseen taikka unionin rahoitusta koskevaan sopimukseen liittyvästä petoksesta, lahjonnasta tai unionin taloudellisia etuja vahingoittavasta muusta laittomasta toiminnasta. Tämän asetuksen täytäntöönpanosta seurauksena kolmansien maiden ja kansainvälisten järjestöjen kanssa tehdyissä yhteistyösopimuksissa, avustussopimuksissa, avustuspäätöksissä ja sopimuksissa on nimenomaisesti annettava komissiolle, tilintarkastustuomioistuimelle ja OLAFille valtuudet tehdä tällaisia tarkastuksia sekä paikalla suoritettavia todentamisia ja tarkastuksia, sanotun kuitenkaan rajoittamatta ensimmäisen ja toisen alakohdan soveltamista. (4) Neuvoston asetus (Euratom, EY) N:o 2185/96, annettu 11 päivänä marraskuuta 1996, komission paikan päällä suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja muiden väärinkäytösten estämiseksi (EYVL L 292, 15.11.1996, s. 2).”"
(9)

Euroopan parlamentin 2 päivänä huhtikuuta 2009 antamassa päätöslauselmassa eurooppalaisesta omastatunnosta ja totalitarismista sekä 9 ja 10 päivänä kesäkuuta 2011 kokoontuneen neuvoston päätelmissä totalitaaristen järjestelmien Euroopassa tekemien rikosten muistamisesta tähdennetään, että on tärkeää säilyttää elävinä menneisyyden muistot, sillä se on keino päästä eteenpäin menneisyydestä ja rakentaa tulevaisuutta, ja painotetaan sitä, että unionilla on arvokas tehtävä näiden rikosten kollektiivisen muiston helpottamisessa, jakamisessa ja edistämisessä. Tämän vuoksi olisi otettava huomioon myös historiallisten, kulttuurillisten ja kulttuurienvälisten seikkojen sekä muistamisen ja eurooppalaisen identiteetin välisten yhteyksien merkitys.
”1.

Turskafileitä (Gadus morhua, Gadus ogac, Gadus macrocephalus), joiden kokonaissuolapitoisuus on vähintään 12 painoprosenttia ja jotka soveltuvat ihmisravinnoksi ilman teollista lisäkäsittelyä, pidetään alanimikkeissä 0305 32 11 ja 0305 32 19 suolattuna kalana. Jäädytetyt turskafileet, joiden kokonaissuolapitoisuus on alle 12 painoprosenttia, on kuitenkin luokiteltava alanimikkeeseen 0304 71 10 tai 0304 71 90, kun niiden tosiasiallinen ja pitkäaikainen säilyminen on pitkälti riippuvainen jäädyttämisestä.”
(4)

Jotta helpotettaisiin siirtymistä kansainvälisiin sopimuksiin perustuvaan uuteen hyväksyntäjärjestelmään, on aiheellista vahvistaa määräaika, johon mennessä on esitettävä uudet hakemukset asetuksen (EY) N:o 1235/2008 7 artiklassa säädettyyn ja mainitun asetuksen liitteessä III vahvistettuun luetteloon sisällyttämiseksi. Mainitun päivämäärän jälkeen saapuneita hakemuksia ei pitäisi enää hyväksyä.
(2)

Asetuksen (EY) N:o 110/2008 liitteessä II säädetään, että luokan 24 tislattu alkoholijuoma eli akvavit tai aquavit on kuminalla ja/tai tillin siemenillä maustettu väkevä alkoholijuoma, joka on maustettu kasveista tai mausteista valmistetuilla tisleillä. Kyseistä tislattua alkoholijuomaa valmistetaan perinteisesti käyttämällä maatalousperäistä etyylialkoholia. Tislatun alkoholijuoman akvavit tai aquavit nykyisessä luokassa ei kuitenkaan täsmennetä etyylialkoholin käyttövelvoitetta. Akvavitin tai aquavitin valmistuksessa on kuitenkin tuotteen laadun varmistamiseksi olennaista käyttää etyylialkoholia.